stanford-oval/wikipedia huggingface dataset:
อินูโอโมโนะ

ภาพวาดของศิลปะการต่อสู้ อินูโอโมโนะ
อินูโอโมโนะ (ญี่ปุ่น: 犬追物; โรมาจิ: Inuōmono) เป็นศิลปะการต่อสู้ที่พลธนูม้าฝึกทักษะการยิงธนูโดยการไล่ตามและยิงสุนัขด้วยลูกธนูหัวทู่ในพื้นที่ที่จำกัด อินูโอโมโนะเริ่มต้นในช่วงยุคคามากูระราวปี ค.ศ. 1207 จนถึงยุคเซ็งโงกุ ศิลปะการต่อสู้ชนิดนี้เป็นที่นิยมอย่างมากสำหรับการฝึกฝนในยุคมูโรมาจิ การสู้รบบนหลังม้าของซามูไรเป็นสิ่งที่หลีกเลี่ยงไม่ได้ หากไม่ได้ฝึกฝนอาจทำให้ซามูไรขาดทักษะในด้านนี้อาจส่งผลให้การรบไม่เป็นผลสำเร็จ เพราะฉะนั้นการฝึกอินูโอโมโนะเป็นสิ่งที่จำเป็น
สุนัขราว 150 ตัวจะถูกปล่อยออกมาสู่สนามทรงสี่เหลี่ยมความยาวประมาณ 72 เมตรต่อด้าน แบ่งออกเป็นสามทีม แต่ละทีมมีสมาชิก 12 นาย ทีมที่สามารถยิงลูกธนูโดนลงบนตัวสุนัขมากที่สุดภายในระยะเวลาที่กำหนดจะเป็นฝ่ายชนะ
ต่อมาอินูโอโมโนะไม่ได้รับความนิยมอีกต่อไปหลังการฟื้นฟูเมจิที่ยกเลิกระบบโชกุน ทำให้สูญเสีญการสนับสนุนจากแคว้นศักดินาซัตสึมะและรัฐบาลเอโดะ ประกอบกับการใช้พื้นที่ในการฝึกฝนที่กว้างขวางมาก รวมถึงการเตรียมซามูไรที่มีทักษะการยิงธนูที่ดีเยี่ยม
การฝึกฝนอินูโอโมโนะครั้งสุดท้ายในปี 1902 ที่สวนอูเอโนะ โดยตั้งแต่นั้นมาก็ไม่ได้มีการฝึกฝนอีกเลยตามคำคัดค้านของสมาคมพิทักษ์สัตว์ญี่ปุ่น
อาจารียา พรหมพฤกษ์

| หลิว อาราดา |
| --- | --- |
เกิด: อาจารียา มโนพฤกษ์   23 กุมภาพันธ์ พ.ศ. 2529 (38 ปี) อำเภอบ้านโฮ่ง จังหวัดลำพูน ประเทศไทย
แนวเพลง: ลูกทุ่ง, ป็อป
อาชีพ: นักร้อง, นักแสดง, พิธีกร, ยูทูบเบอร์
ค่ายเพลง: ยู ทู เรคคอร์ด (พ.ศ. –) มิวสิก ดี เอนเตอร์เทนเม้นท์ (พ.ศ. 2551–ปัจจุบัน)
อาราดา (อาจารียา) พรหมพฤกษ์ (เกิด 23 กุมภาพันธ์ พ.ศ. 2529) ชื่อเล่น หลิว นักร้องลูกทุ่งหญิงชาวไทย ซึ่งโด่งดังจากเพลง "สะใภ้นายก"
ประวัติ

อาจารียา พรหมพฤกษ์ เกิดเมื่อวันอาทิตย์ที่ 23 กุมภาพันธ์ พ.ศ. 2529 ชื่อเล่น หลิว เป็นบุตรสาวเพียงคนเดียวของ นายณัฐพล มโนพฤกษ์ และนางอัจฉรา มโนพฤกษ์มีภูมิลำเนาอยู่ที่ อำเภอบ้านโฮ่ง จังหวัดลำพูน จบการศึกษาชั้นอนุบาลและประถมศึกษาจาก โรงเรียนเลาหจิตรวิทยา จังหวัดลำพูน มัธยมศึกษาปีที่ 1 – 5 ที่โรงเรียนบ้านแป้นพิทยาคม จังหวัดลำพูน  มัธยมศึกษาปีที่ 6 โรงเรียนอุดมศึกษา กรุงเทพมหานคร 
ปริญญาตรี มหาวิทยาลัยสวนดุสิต ปัจจุบันจบการศึกษาระดับปริญญาโท สาขาวิชาพัฒนสังคมศาสตร์ คณะสังคมศาสตร์ มหาวิทยาลัยเกษตรศาสตร์
ได้เริ่มเข้าประกวดร้องเพลงตามสถานที่ต่างๆ ได้รับรางวัลชนะเลิศในการประกวดร้องเพลงของเอเวอร์เซ็นต์ ขณะกำลังศึกษาชั้นมัธยมศึกษาปีที่ 3  ต่อมาได้เป็นนักร้องนำของวง "No name" เป็นวงที่อยู่ทางภาคเหนือ ซึ่งมี อาจารย์สุรกิต กิติศักดิ์ (อ.ป๋ง)  เป็นหัวหน้าวง และเป็นผู้ชักชวนเธอเข้าสู่วงการเพลงลูกทุ่ง และได้เข้าเป็นนักร้องในสังกัดค่ายเพลง  "บริษัท ยู ทู เรคคอร์ด จำกัด" ของ นายพนม ทันสมัย หรือ "ปอนด์" โดยออกอัลบั้มชุดแรก ชื่ออัลบั้ม "บุษบาแดนเซอร์" และมีผลงานออกมาอย่างต่อเนื่อง จนถึงปี 2553 ได้เป็นนักร้องสังกัดค่ายเพลง "บริษัท มิวสิก ดี เอนเตอร์เทนเมนต์ จำกัด" โดยอัลบั้มล่าสุด ชื่ออัลบั้ม "แมงมุม"
ปัจจุบันได้ประกอบธุรกิจมินิมาร์ท ในสถานีบริการน้ำมันคาลเท็กซ์ สาขา รามอินทรา กม. 6 เป็นธุรกิจเสริม
อัลบั้มเดี่ยว

| ปี พ> ศ. | รายชื่อเพลง | อัลบั้ม | วันที่ | ค่ายเพลง |
| --- | --- | --- | --- | --- |
| พ.ศ. 2546 |  บุษบา...แดนซ์เซอร์  เชิญจ้า  คาราโอเกะ  มาดีกันนะ  ลั่นไกทันที  จับหนี  ปีเศร้าเขาลืม  เช็กฟอร์ม  ถามยาย  โอมเพี้ยง  ถึงใครคนหนึ่ง  ใจอาวรณ์ | บุษบาแดนซ์เซอร์ | พ.ศ. 2546 | ยูทู เรคคอร์ด |
| พ.ศ. 2547 |  1479 รหัสรัก รหัสใจ  สาวหละปูน  สะใภ้นายกฯ  หนูบ้าจี้  เมื่อรักมาทักทาย  พี่หลวงห่วงแฟน  อันล้า  เสียดายนะแม่  ร้อยคำหวานพันคำขอโทษ  อดีตรักวันป่าโป่ง  รักต๊อง ๆ  ชวนมาเท่งป๊ะ | 1479 รหัสรัก รหัสใจ | 10 มีนาคม พ.ศ. 2547 | ยูทู เรคคอร์ด |
| พ.ศ. 2548 |  คาถาขอใจ  น้ำตาแช่เย็น  กลัวเป็นข่าว  รักคนไม่จริงใจ  วอนสายตา  ลดพุงหน่อยพี่  ผู้ชายไม่ใช่เลขคณิต  สาวเหนือสั่งแฟน  ปิดเทอมหัวใจ  ยิ้มก่อนลา  ฝากใจให้ดูแล (เพลงพิเศษ)  กลัวลืมไม่กลัวหลอก (เพลงพิเศษ) | คาถาขอใจ | 13 กันยายน พ.ศ. 2548 | ยูทู เรคคอร์ด |
| พ.ศ. 2549 |  จบข่าว  อัปเดตหัวใจ  ไม่รู้ว่ารัก  บ้านนี้หมาดุ  กามเทพมือใหม่  อยากจีบใช่ม๊า  ปล่อยไปทั้งใจรัก  ไม่รักเลยเหรอ  สัญญารักกว๊านพะเยา  พูดดัง ๆ สิ | จบข่าว | 16 พฤศจิกายน พ.ศ. 2549 | ยูทู เรคคอร์ด |
| พ.ศ. 2551 |  หัวใจ...มีงานเข้า  แต่งงานกันเฮอะ  บนเจ้าแม่  แอบรักนายหัว (เวอร์ชันช้า)  จำจนตาย  เหตุผลคนผิด  บุษบาคนเดิม  กางร่มคนเดียว  แอบรักนายหัว (เวอร์ชันเร็ว)  คนที่ไม่มีใคร  เจอแต่งู  ขอบคุณทั่วไทย | หัวใจมีงานเข้า | 5 ตุลาคม พ.ศ. 2551 | มิวสิค ดี เอ็นเตอร์เทนเม้นต์ |
| พ.ศ. 2553 |  มั่วนิ่ม  สับปะรด  อกหักก็เต้นได้  สุดทางรัก  นิสัยไม่ดี  แอบฮักปี้จาย  คาถาเปิดใจ  ลืมน้องแล้วกา  หัวใจมีงานเข้า  บนเจ้าแม่  สวัสดีลูกทุ่งทั่วไทย | สับปะรด | 30 มีนาคม พ.ศ. 2553 | มิวสิค ดี เอ็นเตอร์เทนเม้นต์ |
| พ.ศ. 2554 |  แมงมุม  สลับขาหลอก  เด้ง  กระดังงากลางฟลอร์  แค่เสียแฟน  อ๋อเหรอ  ประตูไม่ล๊อค  U want me รึเปล่า  โซดา  ฆ่าด้วยสายตา  สวัสดี...นานจัง | แมงมุม | 7 มิถุนายน พ.ศ. 2554 | มิวสิค ดี เอ็นเตอร์เทนเม้นต์ |
เพลงที่เชิญไปร้อง

| ปี พ> ศ. | รายชื่อเพลง | อัลบั้ม | วันที่ | ค่ายเพลง |
| --- | --- | --- | --- | --- |
| พ.ศ. 2552 |  กระแซะเข้ามาซิ  หนูไม่รู้  ผู้ชายในฝัน | แกรมมี่ ดวงจันทร์...กลางดวงใจ พุ่มพวง ดวงจันทร์ ชุดที่ 1 | พ.ศ. 2552 | แกรมมี่โกลด์ |
ซิงเกิ้ลเดี่ยว

| ปี | เพลง | ค่าย | หมายเหตุ |
| --- | --- | --- | --- |
| 2555 | สบู่ | มิวสิค ดี เอ็นเตอร์เทนเม้นต์ |  เพลงพิเศษในอัลบั้มรวมฮิต ธิดาแดนซ์ลูกทุ่ง REMIX ชุดที่ 1  ฟังได้แค่ใน YouTube |
| 2557 | ปัดโทะ | มิวสิค ดี เอ็นเตอร์เทนเม้นต์ | รวมอยู่ในอัลบั้ม เซอร์ไพรส์ |
| 2557 | เขยิบ | มิวสิค ดี เอ็นเตอร์เทนเม้นต์ | รวมอยู่ในอัลบั้ม เซอร์ไพรส์ |
| 2557 | ปิดปรับปรุงหัวใจชั่วคราว | มิวสิค ดี เอ็นเตอร์เทนเม้นต์ | รวมอยู่ในอัลบั้ม เซอร์ไพรส์ |
| 2557 | เซอร์ไพรส์ (ร้องร่วมกับ ฝน ธนสุนทร, ดวงตา คงทอง) | มิวสิค ดี เอ็นเตอร์เทนเม้นต์ | รวมอยู่ในอัลบั้ม เซอร์ไพรส์ |
| 2557 | สับปลี้ | มิวสิค ดี เอ็นเตอร์เทนเม้นต์ |  |
| 2557 | ขอเวลาเจ็บ | มิวสิค ดี เอ็นเตอร์เทนเม้นต์ |  |
| 2558 | ตามองตา | มิวสิค ดี เอ็นเตอร์เทนเม้นต์ | Cover / ฟังได้แค่ใน YouTube |
| 2559 | จีบเลยได้ไหม (ร้องร่วมกับ สกายพาส) | มิวสิค ดี เอ็นเตอร์เทนเม้นต์ |  |
| 2559 | ฝนตกที่หน้าต่าง (ร้องร่วมกับ ฝน ธนสุนทร) (ต้นฉบับ เสก โลโซ) | จีเอ็มเอ็มแกรมมี่ | เพลงโปรเจกต์พิเศษ 20 ปี โลโซ เราและนาย |
| 2559 | โทรมา ณ บัด Now | มิวสิค ดี เอ็นเตอร์เทนเม้นต์ |  |
| 2561 | เจ็บเพราะรัก อยู่เพราะรัก | มิวสิค ดี เอ็นเตอร์เทนเม้นต์ |  |
| 2561 | ส่าย (ร้องร่วมกับ สกายพาส) | มิวสิค ดี เอ็นเตอร์เทนเม้นต์ |  |
| 2562 | ตัวแม่ (ร้องร่วมกับ ลีเดีย) | Sugar Mama Records |  |
| 2562 | มันเจ็บ | มิวสิค ดี เอ็นเตอร์เทนเม้นต์ |  |
| 2563 | เอ้อเฮ้ยอ้าย | มิวสิค ดี เอ็นเตอร์เทนเม้นต์ |  |
| 2565 | แค่นี้แหละ | มิวสิค ดี เอ็นเตอร์เทนเม้นต์ |  |
| 2565 | ฟ้าหลังฝน | มิวสิค ดี เอ็นเตอร์เทนเม้นต์ | Cover Version |
| 2565 | Just Go Away | มิวสิค ดี เอ็นเตอร์เทนเม้นต์ |  |
| 2566 | ถ้าคิดว่าไหวก็เดินเข้ามา (Wanna Fight!) | มิวสิค ดี เอ็นเตอร์เทนเม้นต์ |  |
เพลงประกอบ

เพลงประกอบละครโทรทัศน์เรื่อง หนุ่มผมยาว สาวโปงลาง ชื่อเพลง "ฮั่นแน่ะ" และเพลง "สุขใจ"
เพลงประกอบภาพยนตร์ไทยเรื่อง ยังบาว ชื่อเพลง "เหมือนรักในตำนาน"
เพลงประกอบละครโทรทัศน์เรื่อง สัญญาเมื่อสายัณห์ ชื่อเพลง "สัญญารักปากช่อง"
เพลงประกอบละครโทรทัศน์เรื่อง กล่อมรัก ชื่อเพลง "เจ็บเพราะรัก"
เพลงประกอบละครโทรทัศน์เรื่อง Let’s Fight Ghost คู่ไฟท์ไฝว้ผี ชื่อเพลง “ฮักต้าวหลาย” ร้องร่วมกับ เต้ย อภิวัฒน์ ในปี พ.ศ. 2564
ผลงานการแสดง > ภาพยนตร์

2556 ยังบาว รับบทเป็น ศิรินทรา นิยากร
2567 ธี่หยด 2 รับบทเป็น น้ำเพชร
ผลงานการแสดง > ละครโทรทัศน์

| ปี พ> ศ. | เรื่อง | บทบาท | คู่กับ | ออกอากาศ |
| --- | --- | --- | --- | --- |
| 2553 | บ้านนาคาเฟ่ | (รับเชิญ) |  | ช่อง 7 |
| 2559 | สัญญาเมื่อสายัณห์ | ข้าวหอม | ไชยา มิตรชัย | พีพีทีวี |
| 2559 | นางฟ้าเปื้อนฝุ่น | วิไล | วัชรบูล ลี้สุวรรณ | ช่อง 7 |
| 2562 | กล่อมรัก | หงส์ทอง (หงส์) | สุกวิณ แก้วพิกุล | ช่อง 5 |
| 2564 | โนราสะออน | ดารารัตน์ แจ่มจันทร์ (ดาว) |  | ช่องวัน 31 |
| 2566 | ไมโครโฟนม่วนป่วนรัก | เปรี้ยว |  | ช่องวัน 31 |
ผลงานการแสดง > ซิทคอม

2562 บางกอกลืมบอกแม่ ช่องเวิร์คพอยท์
2563 6 ฉาก พระโขนง ช่องเวิร์คพอยท์
รายการทีวี

รายการ The Mask Singer หน้ากากนักร้อง ฤดูกาลที่ 2 หน้ากากลำไย
รายการ The Producer นักปั้นมือทอง ทีมโปรดิวเซอร์แมว - จิรศักดิ์ ปานพุ่ม (รอบแรก) และโปรดิวเซอร์หนึ่ง - จักรวาล เสาธงยุติธรรม (รอบที่ 2 เป็นต้นมา)
พิธีกร

โทรทัศน์
พ.ศ. 25 :  ทางช่อง
ออนไลน์
พ.ศ. 2562 หลิวแท่นแท๊น EP. 0 ทางช่อง YouTube:AJA Chanel
พ.ศ. 2563 หลิวโชว์เหนือ EP.1 ทางช่อง YouTube:AJA Chanel
พ.ศ. 2564 หลิวพาร่อน Ep.1 : ทางช่อง YouTube:AJA Chanel
กรรมการตัดสิน

พ.ศ. 2565 : รายการ ดวลเพลงดัง พลังอาชีพ (/ช่อง 7) ทุกวันจันทร์-อังคาร เวลา 13.00-13.55 น. เริ่มวันอังคารที่ 1 กุมภาพันธ์ พ.ศ. 2565-ปัจจุบัน ร่วมกับ เมทนี บุรณศิริ, รุ่ง สุริยา, ฝน ธนสุนธร, ยิ่งยง ยอดบัวงาม, ศิริพร อยู่ยอด, โน้ต เชิญยิ้ม, อาภาพร นครสวรรค์, นงผณี มหาดไทย
พ.ศ. 2565 : รายการ มาลัยไฟท์เตอร์ (เจ เอส แอล โกลบอล มีเดีย/ช่อง 7) ทุกวันเสาร์ เวลา 17.00-18.00 น. วันเสาร์ที่ 12 กุมภาพันธ์ 2565 ร่วมกับ นุ้ย เชิญยิ้ม, ดาว ขำมิน (รับเชิญ)
หยาง หู่เฉิง

| หยาง หู่เฉิง |
| --- | --- |

ข้อมูลส่วนบุคคล
เกิด: 26 พฤศจิกายน ค.ศ. 1893(1893-11-26) อำเภอผูเฉิง มณฑลฉ่านซี จักรวรรดิชิง
เสียชีวิต: 6 กันยายน ค.ศ. 1949(1949-09-06) (55 ปี) ฉงชิ่ง สาธารณรัฐจีน
พรรคการเมือง: ก๊กมินตั๋ง (ค.ศ. 1924 — 10 มิถุนายน ค.ศ. 1949
ยศที่ได้รับการแต่งตั้ง
รับใช้:  สาธารณรัฐจีน
สังกัด:  กองทัพบกปฏิวัติแห่งชาติ

หยาง หู่เฉิง(จีนตัวเต็ม: 楊虎城; จีนตัวย่อ: 杨虎城; พินอิน: Yáng Hǔchéng; เวด-ไจลส์: Yang Hu-ch'eng) (26 พฤศจิกายน ค.ศ. 1893 – 6 ตุลาคม ค.ศ. 1949) เป็นนายพลจีนในช่วงสมัยขุนศึกแห่งสาธารณรัฐจีนและนายพลแห่งก๊กมินตั๋งในช่วงสงครามกลางเมืองจีน
หยาง หู่เฉิงได้เข้าร่วมการปฏิวัติซินไฮ่ในวัยหนุ่มของเขาและกลายเป็นขุนศึกที่เป็นที่นิยมของมณฑลส่านซี ในปี ค.ศ. 1926 หลังความพ่ายแพ้ของ  Feng Yuxiang และ Yan Xishan ในสงครามที่ราบภาคกลาง ในปี ค.ศ. 1930 หยางเป็นพันธมิตรกับพรรคก๊กมินตั๋งแห่งสาธารณรัฐจีน ดังนั้นจึงกลายเป็นผู้บัญชาการแห่งกองทัพตะวันตกเหนือของก๊กมินตั๋ง คำสั่งในการทำลายล้างพรรคคอมมิวนิสต์จีน(CPC) ที่เพิ่งก่อตั้งขึ้นมาใหม่ ซึ่งตั้งฐานที่มั่นที่หยานอัน กับจาง เสวียเหลียง แห่งกองทัพตะวันออกเหนือในปี ค.ศ. 1935 ทั้งตัวหยางและจาง เสวียเหลียงต่างประทับใจกับความสามารถในการป้องกันและการสู้รบที่มีประสิทธิภาพของฝ่ายคอมมิวนิสต์จีน พวกเขาเชื่อมั่นโดยข้อเสนอของฝ่ายคอมมิวนิสต์ในการปกป้องประเทศจีนจากการรุกรานจีนของญี่ปุ่น
ในขณะที่ทั้งสองฝ่ายได้ยุติสงคราม ประธานพรรคก๊กมินตั๋ง เจียง ไคเชก ได้บินไปยังเมืองซีอานในต้นเดือนธันวาคมเพื่อตรวจสอบที่การรบไม่ดำเนินต่อไป ในช่วงอุบัติการณ์ซีอานเมื่อ ค.ศ. 1936 เนื่องจากเจียงได้ปฏิเสธข้อเสนอของฝ่ายคอมมิวนิสต์ในการเข้าร่วมในการก่อตั้งกองกำลังต่อต้านญี่ปุ่น หยางและจาง เสวียเหลียงได้ทำการจับกุม เจียง ไคเชก และกักขังเขาไว้เป็นจำเลยจนกว่าเขาจะยอมตกลงที่จะจัดตั้งพันธมิตรระหว่างพรรคก๊กมินตั๋งกับพรรคคอมมิวนิสต์จีน หลังจากที่ได้บินกลับไปที่เมืองหลวงของก๊กมินตั๋งที่หนานจิงกับเจียง ไคเชก จาง เสวียเหลียงได้ถูกจับกุมทันทีเมื่อเดินทางมาถึง​ ภายหลังจากนั้นก็ถูกกักบริเวณ​ภายในบ้านนานนับห้าสิบปี ส่วนหยางก็ถูกจับกุมอย่างลับๆในเวลาต่อมา และเขาอยู่ในคุกนานกว่า 13 ปีจนกระทั่งเจียง ไคเชกได้ออกคำสั่งให้ประหารชีวิตเขาในเดือนกันยายน ค.ศ. 1949 พร้อมกับภรรยา บุตร และเจ้าหน้าที่คนสนิทบางส่วนของเขา ไม่นานก่อนที่ฝ่ายคอมมิวนิสต์จะบุกเข้ายึดครองหนานจิง ซึ่งสงครามกลางเมืองจีนใกล้จะยุติลง สุสานผู้พลีชีพของนายพล หยาง หู่เฉิง (杨虎城烈士陵园) อยู่ในเขตฉาง, ซีอาน บางส่วนของสมาชิกครอบครัวคนอื่นๆต่างได้เข้าร่วมพรรคคอมมิวนิสต์จีน
นินจา โตะ โคโรชิยะ โนะ ฟุตาริกุราชิ

ซีรีส์มังงะของญี่ปุ่น
| --- | --- |
นินจา โตะ โคโรชิยะ โนะ ฟุตาริกุราชิ
忍者と殺し屋のふたりぐらし (Ninja to Koroshiya no Futarigurashi)
แนว: สุขนาฏกรรม
มังงะ
เขียนโดย: ฮันเดรดเบอร์เกอร์
สำนักพิมพ์: แอสกีมีเดียเวิร์กส์
ในเครือ: เดงเงกิ คอมิค เน็กซ์
นิตยสาร: คอมิค เดงเงกิ ไดโอ"จิ"
กลุ่มเป้าหมาย: โชเน็ง
วางจำหน่ายตั้งแต่: 26 กุมภาพันธ์ พ.ศ. 2564 – ปัจจุบัน
จำนวนเล่ม: 4
อนิเมะโทรทัศน์
กำกับโดย: ยูกิฮิโระ มิยาโมโตะ
เขียนบทโดย: ชาฟต์
ดนตรีโดย: ริวโนะซุเกะ คาไซ
สตูดิโอ: ชาฟต์
เครือข่าย: เอที-เอ็กซ์, โตเกียวเอ็มเอ็กซ์, บีเอส11, คันไซ ทีวี
ฉาย:  10 เมษายน พ.ศ. 2568  –  กำหนดการ
นินจา โตะ โคโรชิยะ โนะ ฟุตาริกุราชิ (ญี่ปุ่น: 忍者と殺し屋のふたりぐらし, โรมาจิ: Ninja to Koroshiya no Futarigurashi, แปลว่า "การอยู่ร่วมกันของนินจาและนักฆ่า") เป็นซีรี่ส์มังงะญี่ปุ่นที่เขียนโดยฮันเดรดเบอร์เกอร์ เรื่องนี้ได้รับการตีพิมพ์เป็นตอนในนิตยสารมังงะแนวโชเน็งคอมิค เดงเงกิ ไดโอ"จิ"ของแอสกีมีเดียเวิร์กส์ตั้งแต่เดือนกุมภาพันธ์ พ.ศ. 2564 และได้รับการรวบรวมตีพิมพ์เป็นเล่ม(ทังโกบง)จำนวน 4 เล่ม ซีรีส์อนิเมะทางโทรทัศน์ที่ผลิตโดยสตูดิโอชาฟต์ มีกำหนดออกอากาศในเดือนเมษายน พ.ศ. 2568
สื่อ > มังงะ

นินจา โตะ โคโรชิยะ โนะ ฟุตาริกุราชิเขียนและวาดภาพโดยฮันเดรดเบอร์เกอร์ เริ่มตีพิมพ์ในนิตยสารมังงะโชเน็งคอมิค เดงเงกิ ไดโอ"จิ"ของแอสกีมีเดียเวิร์กส์เมื่อวันที่ 26 กุมภาพันธ์ พ.ศ. 2564 ตอนต่างๆ ในซีรีส์นี้ได้รับการรวบรวมตีพิมพ์เป็นเล่ม(ทังโกบง)จำนวน 4 เล่ม ณ เดือนเมษายน พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  27 มกราคม พ.ศ. 2565 | 978-4-04-914191-7 |
| 2 |  25 พฤศจิกายน พ.ศ. 2565 | 978-4-04-914737-7 |
| 3 |  26 กรกฎาคม พ.ศ. 2566 | 978-4-04-915164-0 |
| 4 |  26 เมษายน พ.ศ. 2567 | 978-4-04-915713-0 |
| 5 |  27 มีนาคม พ.ศ. 2568 | 978-4-04-916358-2  978-4-04-916359-9 (SE) |
สื่อ > อนิเมะ

ได้รับการประกาศดัดแปลงเป็นอนิเมะที่ทำโดยสตูดิโอชาฟต์เมื่อวันที่ 23 เมษายน พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่กำกับโดยยูกิฮิโระ มิยาโมโตะ โดยมีทีมงานของสตูดิโอชาฟต์เป็นผู้เขียนบทภายใต้นามแฝงว่าฟุยาชิ โท ออกแบบตัวละครโดยคาซึยะ ชิโอสึกิ และแต่งเพลงประกอบที่แต่งโดยริวโนะซุเกะ คาไซ มีกำหนดออกอากาศในวันที่ 10 เมษายน พ.ศ. 2568 บนช่องเอที-เอ็กซ์และช่องทางอื่น ๆ เพลงเปิดของเรื่องคือ "Yarenno? Endless" (やれんの？エンドレス) ขับร้องโดยคานะ ฮานาซาวะ ในขณะที่เพลงปิดของคือ "Ninkoro Dance" (にんころダンス) ขับร้องโดยฮันนี่เวิร์คส์ร่วมด้วยฮาโคนิวะลิลลี่ [ja]
ผลตอบรับ

เรื่องนี้ได้รับการเสนอชื่อเข้าชิงรางวัล Next Manga Awards ครั้งที่ 8 ในปี พ.ศ. 2565 ในประเภทสิ่งพิมพ์
แหล่งข้อมูลอื่น

เว็บไซต์อย่างเป็นทางการของมังงะที่ KadoComi (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
นินจา โตะ โคโรชิยะ โนะ ฟุตาริกุราชิ (มังงะ) ที่เครือข่ายข่าวอนิเมะ
อำเภอบากาน

| อำเภอบากาน ស្រុកបាកាន |
| --- | --- |
อำเภอ (สฺรุก)
อำเภอบากานที่ตั้งในประเทศกัมพูชา
พิกัด: 12°36′N 103°47′E﻿ / ﻿12.600°N 103.783°E﻿ / 12.600; 103.783
ประเทศ:  กัมพูชา
จังหวัด: โพธิสัตว์
ตำบล: 10
หมู่บ้าน: 156
ประชากร (2541)
 • ทั้งหมด: 121,229 คน
เขตเวลา: +7
Geocode: 1501
บากาน (เขมร: ស្រុកបាកាន) เป็นอำเภอหนึ่งในจังหวัดโพธิสัตว์ ประเทศกัมพูชา เมืองหลักของอำเภออยู่ที่ตระเปียงจง (Trapeang Chong) ตั้งอยู่บนทางหลวงหมายเลข 5 ห่างจากเมืองหลวงของจังหวัดที่เมืองโพธิสัตว์ไปทางเหนือประมาณ 15 กิโลเมตร
ตามสำมะโนประชากรปี พ.ศ. 2541 อำเภอบากานประกอบด้วย 10 ตำบลและ 156 หมู่บ้าน ประชากรของอำเภอนี้มีจำนวน 121,229 คนใน 22,494 ครัวเรือนในช่วงเวลาของสำมะโนประชากร บากานเป็นอำเภอที่มีประชากรมากที่สุดในจังหวัดโพธิสัตว์
ที่ตั้ง

เมืองบากันมีพรมแดนติดกับจังหวัดพระตะบองทางทิศเหนือ และติดกับอำเภอเวียลแวงทางทิศตะวันตก ทางใต้ของอำเภอบากานมีอำเภอพนมกระวานและอำเภอซ็อมเปาเมียะฮ์ (เทศบาลโพธิสัตว์) ส่วนอำเภอบากานมีพรมแดนติดกับอำเภอกัณเฎียงทางทิศตะวันออก ไปทางทิศตะวันออกเฉียงเหนือ อำเภอบากานมีพรมแดนติดกับทะเลสาบโตนเลสาบ มีหมู่บ้านลอยน้ำโตนเลสาบอยู่ 3 แห่งในอำเภอนี้ โดยตำแหน่งจะเปลี่ยนแปลงไปตามระดับน้ำในทะเลสาบ
การปกครอง

ตารางต่อไปนี้แสดงหมู่บ้านในอำเภอบากานจำแนกตามตำบล
| ตำบล (คุ้ม) | หมู่บ้าน (ภูมิ) |
| --- | --- |
Boeng Bat Kandal: Doung Chrum, Samraong, Tram Seh, Ou, Bat Trach, Robang Romeas, Bat Kandaol, Svay, Preah Ampil, Boeng Chhuk, Tuol Thmea, Svay Chrum, Ruessei Ta Man
บองคานนาร์ (Boeng Khnar): Prey Phdau, Boeng Khnar, Krasang Kruo, Rung, Voat Chreae, Preah Mlu, Prey Svay, Chamkar Leu, Prey Damrei, Khnach Romeas, Srakar, Daeum Chres, Trach Kraol
Khnar Totueng: Daeum Roka, Kaoh Svay, Kamprak Koun, Tuol Angkrong, Krouch Saeuch, Khnar Totueng, Boeng Chhuk, Phteah Sla, Kaoh Krabei, Damnak Thnong, Bak Meaek, Kaoh Voat
Me Tuek: Angkanh, Ou Preal, Cha Yov, Kdat, Paolao, Ta Mom, Chen Tay, Me Tuek, Kaoh Khsach, Ma, Dei Roneat, Trang, Samraong Prey Khiev, K'amsamna, Preaek Kra
Ou Ta Paong: Prey Yeang, Robaoh Reang, Chamkar Ou, Chamkar Khloy, Ou Ta Paong, Anlong Kray, Srah Mkak, Bat Kokir Chas, Sdok Khlouk, Tuol Rokeang, Samraong Pok, Phsar Andaet, Oknha Moan, Srah Run, Bat Kokir Thmei, Ta Nai, Ou Bat, Prey Krabau
Rumlech: Pnov, Roung Ta Kok, Koun Tnaot, Pralay Rumdeng, Prasat, Kampong Kdei, Rumlech, Kaoh Khcheay, Sdok Khla, Khvav, Damnak Trach, Lhong, Thmei
Snam Preah: Snam Preah, Krapeu Rou, Andoung Sambuor, Sameakki, Chambak Meas, Tuol Khmer, Sdok Svay, Kaoh Krasang, Pnov, Dangkieb Kdam, Anlong Mean, Kampeaeng Svay, Khmar, Thnuoh Ta Chab, Svay At, Araen, Andoung Krasang, Bak Pring, Cheung Phleung, Tram Peaer
Svay Doun Kaev: Tuol Samraong, Svay Doun Kaev Ti Muoy, Svay Doun Kaev Ti Pir, Svay Sa, Kampang, Chrab, Thmei, Kampout Ang, Nikom Leu
ตระเปียงจง (Trapeang Chorng): Bakan, Kab Kralanh, Poulyum, Stueng Kambot, Boeng Prei, Srae Lvea, Chamkar Ou, Kandoeng Meas, Trapeang Chorng, Kaoh Andaet, Kaoh Svay, Kraol Krabei, Pit Trang, Kaoh Kaev, Buo Srangae, Snay Toul, Ou Rumchek, Kdei Chhnuol, Thmei, Preah Chambak
ลักษณะเฉพาะ

ทางหลวงแผ่นดินและเส้นทางรถไฟสายเหนือ-ใต้เพียงแห่งเดียวในประเทศแบ่งอำเภอออกเป็นสองส่วน ดังนั้นหมู่บ้านส่วนใหญ่จึงสามารถเข้าถึงสินค้าและบริการได้ค่อนข้างดี มีโรงพยาบาลประจำอำเภอที่บองคานนาร์ และเมืองหลักของจังหวัดและบริการระดับสูงอยู่ห่างออกไปเพียงระยะสั้น ๆ มีตลาดที่คึกคักซึ่งขยายออกไปยังทางหลวงที่ตระเปียงจง และเมื่อรวมกับการปรับปรุงผิวทางใหม่ของทางหลวงเมื่อไม่นานนี้ ทำให้เกิดอุบัติเหตุทางถนนและผู้เสียชีวิตบนท้องถนนเพิ่มขึ้น
วัดบากาน

วัดบากาน หรือเจดีย์บากาน เป็นเจดีย์ที่เก่าแก่ที่สุดแห่งหนึ่งในประเทศที่ยังใช้งานอยู่ สถาบันพุทธศาสนาแห่งกัมพูชาระบุว่าเจดีย์เดิมมีอายุมากกว่า 800 ปีและถูกใช้เป็นวัดมาอย่างต่อเนื่อง ถือเป็นหนึ่งในสถานที่ศักดิ์สิทธิ์ที่สุดในศาสนาพุทธกัมพูชา บางส่วนของเจดีย์เดิมยังคงมองเห็นได้รอบเนินเล็กๆ ด้านหลังอาคารหลังหนึ่งของวัดหลัก ในช่วงยุคเขมรแดง หินจำนวนมากจากวัดเก่าถูกนำไปสร้างคันดินและซ่อมแซมสะพานที่ดัมนัคแอมพิลในบริเวณใกล้เคียง
พระนันทาเถรี

| พระนันทาเถรี |
| --- | --- |
พระพุทธเจ้า (กลาง) และนันทา (ขวา)
ข้อมูลทั่วไป
พระนามอื่น:  รูปนันทา  อภิรูปนันทา  ชนบทกัลยาณี  สุนทรีนันทา 
เอตทัคคะ: ผู้ยินดีในฌาน
ฐานะเดิม
ชาวเมือง: กบิลพัสดุ์
พระบิดา: พระเจ้าสุทโธทนะ
พระมารดา: พระมหาปชาบดีโคตมีเถรี
วรรณะเดิม: กษัตริย์
ราชวงศ์: สักกะ
 สถานีย่อยพระพุทธศาสนา
นันทา (บาลี: Nandā; สันสกฤต: Nandā नन्दा) หรือปรากฏในนาม สุนทรีนันทา (สันสกฤต: Sundarī Nandā) และ ชนบทกัลยาณี (สันสกฤต: Janapada Kalyani) เป็นพระราชธิดาของพระเจ้าสุทโธทนะ กับพระมหาปชาบดีโคตมีเถรี และเป็นพระขนิษฐาต่างพระชนนีของพระโคตมพุทธเจ้า ศาสดาของศาสนาพุทธ เธอได้รับการยกย่องในหมู่เครือญาติว่าเป็นหญิงงาม จนได้รับสมญาว่า รูปนันทา (มีรูปเป็นเครื่องบันเทิง, มีรูปเป็นเครื่องดีใจ) หรือ ชนบทกัลยาณี (หญิงงามในชนบท)
พระนันทาเถรีออกบวชเป็นสิกขมานา แม้จะเป็นบรรพชิตแล้วแต่ยังหลงใหลในรูปโฉมและความงามของตน พระนันทาเถรีไม่กล้าที่จะพบพระศาสดาเพราะเกรงว่าพระศาสดาจะตำหนิในความงามของตน จนกระทั่งวันหนึ่งพระนันทาเถรีได้สดับการแสดงธรรมของพระพุทธเจ้า ได้ทำการอสุภกรรมฐานจึงพบว่าร่างกายของมนุษย์เป็นสิ่งไม่เที่ยง และบรรลุอรหันต์มาแต่นั้น ได้รับการยกย่องในด้าน "ผู้ยินดีในฌาน"
พระประวัติ > พระชนม์ชีพช่วงต้น

นันทา เป็นพระราชธิดาของพระเจ้าสุทโธทนะแห่งสักกะ กับพระมหาปชาบดีโคตมีแห่งโกลิยะ มีพระเชษฐาร่วมพระชนกชนนีคือ นันทะ และมีพระเชษฐาต่างพระชนนีคือ สิทธัตถะ ซึ่งประสูติแต่พระนางสิริมหามายา พระเชษฐภคินีของพระมหาปชาบดี นันทาเป็นผู้ที่ได้รับการยกย่องว่ามีความงามมาก จนได้ชื่อว่า รูปนันทา บ้าง อภิรูปนันทา บ้าง และ ชนบทกัลยาณี บ้าง แต่เพราะความงามนี้เองทำให้นางเอาแต่เพลิดเพลินยินดีไปกับสิริโฉมทั้งวัน ไม่คิดจะทำการใด ๆ อีก
ใน เถรีคาถา ระบุว่า นันทาจะเสกสมรสกับนันทะ พระเชษฐาของพระองค์เอง ทว่าก่อนพระราชพิธีเสกสมรสจะเริ่มขึ้น พระพุทธเจ้าได้เสด็จกลับกรุงกบิลพัสดุ์เพื่อโปรดพระบิดา เมื่อพระพุทธเจ้าเสด็จเข้าไปในงาน นันทะก็ลุกจากอาสนะในพิธีสยุมพร แสดงเจตจำนงที่จะออกบวชไปกับพระพุทธเจ้า นอกจากนี้ยังมีพระราหุลและพระภัททิยะออกบวชไปด้วยในคราวนั้น ขณะที่บางแห่งอธิบายว่า นันทามีความงามเป็นที่เลื่องลือ ทำให้เหล่าเจ้าชายศากยวงศ์ลอบสังหารกันเองเพื่อที่จะเสกสมรสกับนาง ต่อมานันทาจะเข้าพิธีรับหมั้นกับเจ้าชายพระองค์หนึ่ง แต่ในวันรับหมั้น เจ้าชายพระองค์นั้นสิ้นพระชนม์ลงเสียก่อน
พระประวัติ > ออกผนวช

หลังพระเจ้าสุทโธทนะสวรรคต เจ้านายของศากยวงศ์จำนวนมากออกผนวช แม้แต่พระมหาปชาบดีโคตมีเถรี และพระยโสธราเถรี ก็ออกผนวชเป็นภิกษุณีไปแล้ว วันหนึ่งนันทามีดำริว่า "เจ้าพี่ใหญ่ของเราสละสิริราชสมบัติผนวชเป็นพระพุทธเจ้าผู้อัครบุคคลในโลก แม้โอรสของพระองค์ทรงนามว่าราหุลกุมาร ก็ผนวชแล้ว แม้เจ้าพี่ของเรา (คือพระนันทะ) ก็ผนวชแล้ว แม้พระมารดาของเราก็ทรงผนวชแล้ว เมื่อคณะพระญาติมีประมาณเท่านี้ ทรงผนวชแล้ว แม้เราจักทำอะไรในเรือน จักผนวช" และกล่าวอีกว่า "เหลือแต่เราเพียงผู้เดียว ประหนึ่งไร้ญาติขาดมิตร จะมีประโยชน์อะไรกับการดำรงชีวิตในฆราวาสวิสัย สมควรที่เราจะไปบวชตามพระประยูรญาติผู้ใหญ่ของเราจะประเสริฐกว่า" ด้วยเหตุนี้นันทาจึงเข้าไปยังสำนักภิกษุณีเพื่อขอผนวช ซึ่งการผนวชของนางเกิดขึ้นเพราะความรักในเครือญาติเท่านั้นมิใช่เกิดเพราะศรัทธา ครั้นเมื่อบวชเป็นสิกขมานา ก็ยังไม่ละนิสัยของปุถุชน กล่าวคือยังรักสวยรักงาม ยังคงแต่งพระพักตร์และหลงใหลในรูปโฉมโนมพรรณอยู่ ทั้งยังหลีกเลี่ยงที่จะพบปะกับพระศาสดา เพราะเกรงว่าจะถูกตำหนิเรื่องความงามของตน หลังได้สดับคำสอนของพระพุทธองค์ว่า "รูปไม่เที่ยง เป็นทุกข์ เป็นอนัตตา, เวทนา สัญญา สังขาร วิญญาณไม่เที่ยง เป็นทุกข์ เป็นอนัตตา" ซึ่งพระนันทาเถรีมองว่า "พระศาสดาจะพึงตรัสโทษในรูปแม้ของเราซึ่งน่าดู น่าเลื่อมใสอย่างนี้"
พระประวัติ > บรรลุโสดาปัตติผล

วันหนึ่งพระนันทาเถรีเข้าไปสดับธรรมเทศนาของพระสัมมาสัมพุทธเจ้า บางแห่งว่าไปฟังธรรมเพราะได้ยินคนอื่นนิยมชมชอบในพระธรรมที่พระพุทธเจ้าแสดง บางแห่งว่าเพราะนางไม่ยอมไปรับโอวาทจากพุทธองค์กลับส่งภิกษุณีนางอื่นมาแทน พุทธองค์จึงบังคับให้พระนันทาเถรีมาฟังด้วยตนเอง อย่างไรก็ตามนันทาเถรีได้ฟังธรรมจากพระพุทธเจ้า หากแต่ไม่แสดงตน และประทับอยู่ด้านหลัง พระพุทธเจ้าจึงได้แสดงธรรม ด้วยการเนรมิตหญิงงามอายุราว 16 ปี งามเลิศในปฐพี ถือวาลวีชนีถวายงานพัดใกล้พระพุทธองค์ เมื่อพระนันทาเถรีเห็นก็คิดในใจว่า "โอ ผมของหญิงนี้ก็งาม, โอ หน้าผากก็งาม" และกล่าวอีกว่า "รูปโฉมของเรานั้นเทียบไม่ได้ส่วนเสี้ยวที่ 16 ของหญิงนี้เลย ดูนางช่างงามยิ่งนัก ผมก็สวย หน้าผากก็สวย หน้าตาก็สวย ทุกสิ่งทุกอย่างช่างสวยงามพร้อมทั้งหมด" หลังจากนั้นจึงคิดเปรียบหญิงงามนางนั้นว่าว่าเป็นนางพระยาหงส์ทอง แต่ตนเองเป็นเพียงแค่นางกา
หลังจากนั้น พระพุทธองค์ก็เนรมิตให้หญิงนั้นมีอายุ 20 ปี พระนันทาเถรีเห็นเช่นนั้นก็พูดว่า "รูปนี้ไม่เหมือนรูปก่อนหนอ" ก่อนเนรมิตให้หญิงคนนั้นแปรสภาพไปตามช่วงวัยต่าง ๆ ของชีวิต ได้แก่ เป็นหญิงคลอดบุตร เป็นหญิงวัยกลางคน เป็นหญิงชรา เป็นหญิงแก่หง่อม ผมหงอก ฟันหลอ หลังค่อมถือไม้เท้า ระหว่างนั้นพระนันทาเถรีที่เพ่งพิศอย่างตั้งใจ ก็พูดว่า "โอ รูปนี้หายไปแล้ว ๆ" ต่อมาหญิงที่กลายสภาพเป็นคนชรานั้นก็ทิ้งวาลวีชนีและไม้เท้าล้มตายลงท่ามกลางกองอุจจาระและปัสสาวะเพราะป่วยโรค จากนั้นก็กลายสภาพเป็นศพขึ้นอืด มีหนองไหล มีหนอนชอนไชออกจากปากแผล  มีฝูงสัตว์มากัดกินซากศพ เหลือเพียงโครงกระดูกสีขาว เมื่อเห็นเช่นนั้น พระนันทาเถรีจึงกล่าวว่า "หญิงนี้ถึงความแก่ ถึงความเจ็บ ถึงความตาย ในที่นี้เอง, ความแก่ ความเจ็บและความตาย จักมาถึงแก่อัตภาพแม้นี้อย่างนั้นเหมือนกัน" จากนั้นพระพุทธเจ้าได้ตรัสคาถาไว้ว่า
"...นันทา เธอจงดูกายอันกรรมยกขึ้น อันอาดูร ไม่สะอาดเปื่อยเน่า ไหลออกอยู่ข้างบน ไหลออกอยู่ข้างล่าง ที่พาลชนทั้งหลายปรารถนากันนัก
สรีระของเธอนี้ ฉันใด สรีระของหญิงนั่น ก็ฉันนั้น สรีระของหญิงนั่น ฉันใด สรีระของเธอนี้ ก็ฉันนั้น
เธอจงเห็นธาตุทั้งหลายโดยความเป็นของสูญ อย่ากลับมาสู่โลกนี้อีก เธอคลี่คลายความพอใจในภพเสียแล้วจักเป็นบุคคลผู้สงบเที่ยวไป..."
หลังจากนั้นพระนันทาเถรี ก็บรรลุโสดาปัตติผล
พระประวัติ > บรรลุอรหันต์

หลังพระนันทาเถรีบรรลุโสดาปัตติผลแล้ว พระพุทธเจ้าก็แสดงวิปัสสนา แล้วทรงตรัสว่า "ดูก่อนนันทา เธอจงดูอัตภาพร่างกายอันเป็นเมืองแห่งกระดูกนี้ (อฏฺฐีนํนครํ) อันกระสับกระส่าย ไม่สะอาด อันบูดเน่านี้เถิด เธอจงอบรมจิตให้แน่วแน่มั่นคง มีอารมณ์เดียวในอสุภกรรมฐาน จงถอนมานะละทิฏฐิให้ได้แล้วจิตใจของเธอก็จะสงบ จงดูว่ารูปนี้เป็นฉันใด รูปของเธอก็เป็นฉันนั้น รูปของเธอเป็นฉันใดรูปนี้ก็เป็นฉันนั้น รูปอันมีกลิ่นเหม็นบูดเน่านี้ ย่อมเป็นที่เพลิดเพลินอย่างยิ่งของผู้โง่เขลาทั้งหลาย" จากนั้นก็ตรัสพระคาถาเมืองแห่งกระดูก (อฏฺฐีนํนครํ) ดังนี้
| 0 | 1 | 2 |
| --- | --- | --- |
| อฏฺฐีนํ นครํ กตํ |  | มํสโลหิตเลปนํ |
| ยตฺถ ชรา จ มจฺจุ จ |  | มาโน มกฺโข จ โอหิโต |
แปลความได้ว่า สรีระอันกรรมทำให้เป็นนครแห่งกระดูกทั้งหลาย ฉาบด้วยเนื้อและโลหิต เป็นที่ตั้งลงแห่งชรา มรณะ มานะและมักขะ เปรียบสรีระมนุษย์ดั่งโครงไม้ที่พันเกี่ยวด้วยเถาวัลย์ และฉาบด้วยดินเหนียวทรุดโทรมได้ฉันใด ร่างกายของมนุษย์ที่ห่อหุ้มด้วยผิวหนัง กล้ามเนื้อ อวัยวะ และเส้นเลือด ก็ทรุดโทรมได้ฉันนั้น หลังจากนั้นพระนันทาเถรีก็บรรลุอรหันตผลหลังการเพ่งฌาน ด้วยเหตุนี้พระพุทธเจ้าจึงยกย่องเธอให้เป็น "ผู้เป็นเลิศในการเพ่งฌาน"